უნივერსიტეტის ღონისძიებების პორტალი

დოქტორანტთა II საერთაშორისო კონფერენცია
2014-10-16 06:50 (Asia/Dubai)
16-17 ოქტომბერს ილიას სახელმწიფო უნივერსიტეტის A 101 აუდიტორიაში ტარდება ცენტრალური და აღმოსავლეთ ევროპის უნივერსიტეტების დოქტორანტთა II საერთაშორისო კონფერენცია, რომელშიც მონაწილეობენ ევროპის სხვადასხვა უნივერსიტეტის პროფესორებიც.
კონფერენციის თემაა Interculturalité et expression de repères identitaires dans la littérature et les arts dans l’espace des pays postsocialistes. კონფერენცია წარიმართება ფრანგულ ენაზე.
კონფერენციას 16 ოქტომბერს, 10:00 საათზე გახსნის უნივერსიტეტის რექტორი, პროფესორი გიგა ზედანია.
კონფერენციის მასალები დაიბეჭდება უნივერსიტეტის ფრანგულენოვანი ჟურნალის – “Etudes interdisciplinaires en Sciences humaines” – მეორე ნომერში.
კონფერენციის პროგრამა იხილეთ აქ.

შეხვედრა ვლადიმირ სოროკინთან
2014-10-16 09:44
20 ოქტომბერს, 19:00 საათზე, ილიას სახელმწიფო უნივერსიტეტში გაიმართება შეხვედრა ცნობილ რუს მწერალთან ვლადიმირ სოროკინთან. ილიას სახელმწიფო უნივერსიტეტის გამომცემლობამ გამოსცა მისი ყველაზე ცნობილი წიგნი „ოპრიჩნიკის დღე“.
დრო: 20 ოქტომბერი, 19:00 საათი
ადგილმდებარეობა: G 106 აუდიტორია, გ. წერეთლის 2, ყოფილი ენციკლოპედიის შენობა
დასწრება თავისუფალია.

შეხვედრა არქიტექტორ ლუდვიგ ჰოვესტადთან
2014-10-17 10:34
20 ოქტომბერს, 19:00 საათზე, ილიას სახელმწიფო უნივერსიტეტის A101 აუდიტორიაში შედგება შეხვედრა არქიტექტორ ლუდვიგ ჰოვესტადთან. ლუდვიგ ჰოვესტადი ციურიხის უნივერსიტეტის პროფესორია ავტომატიზებული არქიტექტურული პროექტირების (CAD) მიმართულებით.
მისი მთავარი ინტერესის საგანი გახლავთ კომპიუტერული ტექნოლოგიების გამოყენება გარემოს მდგომარეობის გაუმჯობესების მიზნით არა მხოლოდ არქიტექტურაში, არამედ ყველა მიმართულებით.
ამდენად,მისი ლექციები მდიდარია ინფორმაციული წყაროების ანალიზით და სასარგებლოა არა მხოლოდ არქიტექტორებისთვის, არამედ მათთვისაც, ვინც დაინტერესებულია თანამედროვე კულტურით.

ენდრიუ კაუფმანის რომანი
2014-10-20 10:42
23 ოქტომბერს, ხუთშაბათს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი და ”ბაკურ სულაკაურის გამომცემლობა” წარმოგიდგენთ ენდრიუ კაუფმანის რომანს – “ყველა ჩემი მეგობარი სუპერგმირია”.
წიგნის შესახებ ისაუბრებს მისი მთარგმნელი, თამარ სუბელიანი.

საჯარო ლექცია - საქართველოს სამკურნალო მცენარეების მდგრადი გამოყენება
2014-10-23 09:09
24 ოქტომბრიდან ილიას სახელმწიფო უნივერსიტეტის მეცნიერებათა და ხელოვნების ფაკულტეტი აგრძელებს საზოგადოებრივ-საგანმანათლებლო პროექტს სახელწოდებით – „ახალი განმანათლებლობა“ . 24 ოქტომბერს, 16:00 საათზე, A 101 აუდიტორიაში, ილიას სახელმწიფო უნივერსიტეტის ასოცირებული პროფესორი, მაია ახალკაცი, წაიკითხავს საჯარო ლექციას თემაზე – „საქართველოს სამკურნალო მცენარეების მდგრადი გამოყენება“.
დასწრება თავისუფალია.

სტუდენტური კლუბების ფორუმი
2014-10-23 13:12
28 ოქტომბერს, 12:00-დან 14:00 საათამდე, ილიას სახელმწიფო უნივერსიტეტის E 207 აუდიტორიაში ჩატარდება სტუდენტური კლუბების ფორუმი. ფორუმზე წარმოდგენილი იქნებიან შემდეგი სტუდენტური კლუბები: წარმატებულ მენეჯერთა კლუბი, თანამედროვე მარკეტინგის კლუბი, მეწარმეთა კლუბი, ილიაუნის საბანკო საქმისა და დაზღვევის სტუდენტური კლუბი, ტურიზმის კლუბი.

მემორანდუმი ეროვნულ მუზეუმთან
2014-10-23 13:13
29 ოქტომბერს, ოთხშაბათს, 14:00 საათზე, ილიას სახელმწიფო უნივერსიტეტის E 406 აუდიტორიაში უნივერსიტეტსა და საქართველოს ეროვნულ მუზეუმს შორის გაფორმდება ურთიერთთანამშრომლობის მემორანდუმი. მემორანდუმის მიზანია მაღალკვალიფიციური სპეციალისტების მომზადების მიზნით უზრუნველყოს საგანმანათლებლო საქმიანობის განვითარებისკენ მიმართული ერთობლივი პროგრამების დაგეგმვა და განხორციელება. თანამშრომლობა ითვალისწინებს ბიზნესის სკოლის სტუდენტთა სტაჟირებას, მაღალკვალიფიციური ექსპერტების მონაწილეობით ერთობლივი საჯარო ლექცია-სემინარებისა და სამეცნიერო კონფერენციების მოწყობასა და კვლევითსა თუ პრაქტიკულ საქმიანობაში სტუდენტების მაქსიმალურ ჩართულობას მათი კვალიფიკაციის ამაღლების მიზნით.
გთხოვთ, მობრძანდეთ.

შეხვედრა გერმანელ პროფესორთან, კარლ შლოგელთან
2014-10-23 13:37
1-ლ ნოემბერს, 19:00 საათზე, ილიას სახელმწიფო უნივერსიტეტის G 106 აუდიტორიაში, უნივერსიტეტისა და გოეთეს ინსტიტუტის ერთობლივი ინიციატივით, გაიმართება შეხვედრა გერმანელ პროფესორთან, კარლ შლოგელთან.
ფრანკფურტ-ოდერის ევროპული უნივერსიტეტის (ვიადრინა) აღმოსავლეთ ევროპის ისტორიის პროფესორი, კარლ შლოგელი, ავტორი და გამომცემელია არაერთი წიგნისა, მათ შორის: “მოსკოვის წაკითხვა. ქალაქი, როგორც წიგნი”; “ნიჟნის სასწაული ანუ ქალაქების დაბრუნება”;”დიდი ექსოდუსი. რუსული ემიგრაცია და მისი ცენტრები 1917-1941 წლებში”;”GO EAST ანუ აღმოსავლეთის ხელმეორედ აღმოჩენა” ; “ტერორი და ოცნება. მოსკოვი 1937”.
დრო: 1 ნოემბერი, 19:00 საათზე
ადგილმდებარეობა: G 106 აუდიტორია (გ.წერეთლის 2, ყოფილი ენციკლოპედიის შენობა)
დასწრება თავისუფალია.

ლევან ბერძენიშვილის ლექცია: - "ილიადა" - პირველი მიახლოება"
2014-10-26 06:31
ილიას სახელმწიფო უნივერსიტეტის ახალი პროექტის “ილიაუნის მწერალი” ფარგლებში ფილოლოგმა ლევან ბერძენიშვილმა დაიწყო ლექციების სერია, სახელწოდებით „როგორ ვისწავლოთ წერა სხვების შექმნილი დიდი პოემებისა და დრამების დახმარებით“.
პირველი ლექცია „ილიადა“- პირველი მიახლოება” ჩატარდება 27 ოქტომბერს 19:00 საათზე წიგნის სახლ “Ligamus”-ში.
მომხსენებელი ისაუბრებს შემდეგ საკითხებზე: ტროის ომის ისტორია და მითი, არსებობდა თუ არა ჰომეროსი? როგორ დაწერდა „ილიადას“ სხვა პოეტი? რატომ იწყება „ილიადა“ ომის მეათე წლის აღწერით? რატომ არ მთავრდება „ილიადა“ ტროის დაცემით? როგორ წერას გვასწავლის ჰომეროსი?
დასწრება თავისუფალია.

მოხსენება თემაზე - „პოსტმოდერნული მდგომარეობიდან ხდომილებასთან მიბრუნებამდე“
2014-10-27 09:27
28 ოქტომბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” სტუდენტური პროექტის – “Sapere Aude” – ფარგლებში სოციოლოგიის მაგისტრი, გიორგი ხარიბეგაშვილი, გააკეთებს მოხსენებას თემაზე – „პოსტმოდერნული მდგომარეობიდან ხდომილებასთან მიბრუნებამდე“.
დასწრება თავისუფალია.

ტრენინგების კურსის - ElSE - პრეზენტაცია
2014-10-27 10:31
28 ოქტომბერს, 17:00 საათზე, ილიას სახელმწიფო უნივერსიტეტის G106 აუდიტორიაში შედგება პროგრამა PH International-ის ფარგლებში მოქმედი ტრენინგების კურსის – ElSE (ინგლისური ენის სწავლება სამოქალაქო განათლების გამოყენებით) – პრეზენტაცია.
პროგრამის მიზანია, ხელი შეუწყოს ქვეყანაში ინგლისური ენის სწავლებისა და შესწავლის გაუმჯობესებას. პროგრამის შესახებ დამატებითი ინფორმაცია და ტრენინგების გრაფიკი იხილეთ აქ.

ფსიქოანალიზი საუნივერსიტეტო სივრცეში
2014-10-27 12:39
29 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში გაიმართება დისკუსია თემაზე “აუტიზმი – ორი მიდგომა ერთი რეალობისადმი“. დისკუსიას წარუძღვებიან ასოციაცია “მწვანე სახლის” პრეზიდენტი, ფსიქოლოგი მარინე ტარასაშვილი და ფსიქოლოგიის დოქტორი, საბჭოს მიერ სერტიფიცირებული ქცევის ანალიტიკოსი (BCBA), ასოცირებული პროფესორი, ბავშვთა და მოზარდთა განვითარების კლინიკის დირექტორი თინათინ ჭინჭარაული.
მომხსენებლები წარმოადგენენ აუტიზმს ფსიქოანალიზისა და ბიჰევიორიზმის პერსპექტივიდან. შეხვედრის ფარგლებში დამსწრე საზოგადოებას საშუალება მიეცემა, ერთმანეთს შეადაროს მიდგომები და განიხილოს სადავო საკითხები.

საინფორმაციო შეხვედრა - ერაზმუს მუნდუსის გაცვლითი პროგრამა
2014-10-28 09:14
მოგესალმებით და გაცნობებთ, რომ 2014 წლის 30 ოქტომბერს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება Erasmus Mundus-ის მეორე აქტივობის პროექტის MID, EUROEAST, HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
MID 2014 წლის 2 დეკემბერი
EUROEAST 2015 წლის 12 იანვარი
HUMERIA 2014 წლის 23 დეკემბერი
დამატებითი შეკითხვების შემთხვევაში მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
mid@iliauni.edu.ge
euroeast@iliauni.edu.ge
humeria@iliauni.edu.ge

ორჰან ფამუქის ”შავი წიგნი” ლიტერატურულ კლუბში
2014-10-28 09:38
30 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გიწვევთ ილიაუნის ლიტერატურული კლუბის მორიგ შეხვედრაზე. მთარგმნელი, თამარ ალფენიძე, ნობელიანტი მწერლის, ორჰან ფამუქის, რომანის ”შავი წიგნის” შესახებ ისაუბრებს. ნობელის პრემია მწერალმა სწორედ ”შავი წიგნისთვის “ მიიღო.
ისლამის მიხედვით, შავი წიგნი ცოდვებისგან გაშავებული ადამიანის ცხოვრების სახეა, ცოდვების წიგნია. ორჰან ფამუქმა გამოიყენა ფიოდორ დოსტოევსკის წიგნიდან „ძმები კარამაზოვები“ ერთი თავი – ლეგენდა დიდ ინკვიზიტორზე, და მასზე ააგო „შავი წიგნის“ ესქატოლოგიური იდეა. ფიოდორ დოსტოევსკიმ თავისი ეპოქის სულიერად დაცემული ადამიანის სახე დაგვიხატა _ „დამაპურე და მხოლოდ მერე მომთხოვე სათნოება“, ორჰან ფამუქმა კი „პოსტმოდერნისტული“ ადამიანის სული წარმოაჩინა – ის კლავს მესიას _ მხსნელს.
ადამიანი, რომელმაც სული გაამატერიალურა, მესიისგან მხოლოდ საკუთარი სიცრუის გამართლებას ითხოვს.
ორჰან ფამუქს კაცობრიობის არსებობის ყველაზე მნიშვნელოვანი საკითხი აქვს წამოწეული „შავ წიგნში“. ეს არის ბრძოლა ადამიანში ღვთიურ საწყისსა და დაცემულს შორის, სადაც „ეშმაკი ებრძვის ღმერთს და ბრძოლის ველი ადამიანთა გულებია“.
დასწრება თავისუფალია.
გელით ყველას!

საჯარო ლექციას თემაზე: „ტირანიის ტოლერირება“
2014-10-28 10:12
3 ნოემბერს, ამერიკელი ფსიქიატრი ფრენკ ოკბერგი და ინგლისელი ფსიქოლოგი კოლინ კოვინგტონი ჩაატარებენ საჯარო ლექციას თემაზე: „ტირანიის ტოლერირება: ირონიული ბმა, ნებაყოფლობითი მონობა“.
ლექციაზე იქნება საუბარი ძალადობაზე, მის მიმართ შემწყნარებლური დამოკიდებულების ფსიქოლოგიურ მექანიზმებზე, ამ ძალადობის დაძლევის გზებზე. განხილული იქნება კონკრეტული ქეისები.
მომხსენებლების შესახებ
ფრენკ ოკბერგი არის პოსტ ტრავმული სტრესული აშლილობების დიაგნოზის თანაავტორი, სტოკჰოლმის სინდრომის დიაგნოზის ავტორი.
კოლინ კოვინგტონი არის გაერთიანებული სამეფოს ფსიქოანალიტიკური ტრენინგის ასოციაციის პრეზიდენტი.
დრო: 3 ნოემბერი, 17.00-დან 19.00-მდე
ადგილმდებარეობა: ილიას სახელმწიფო უნივერსიტეტის G კორპუსის 106-ე აუდიტორიაში (საკონფერენციო დარბაზი).
დასწრება თავისუფალია.
ლექცია ტარდება ილიას სახელმწიფო უნივერსიტეტის ფსიქიკური ჯანმრელობის რესურსცენტრის, ადიქტოლოგიის ინსტიტუტისა და საქართველოს ფსიქოტრავმის ასოციაციას ორგანიზებით.

სემინარი „ფინანსური უნარები"
2014-10-28 12:43
29 ოქტომბერს, ოთხშაბათს, 17:30 საათზე, ილიას სახელმწიფო უნივერსიტეტის E 406 აუდიტორიაში, SBFIC-ის (German Savings Bank Fundation for International cooparation) პროექტის ფარგლებში, ჩატარდება სემინარი თემაზე – „Financial Literacy – the foundation for a successful future” („ფინანსური უნარები – წარმატებული მომავლის საფუძველი”). სემინარს გაუძღვება SBFIC-ის კონსულტანტი, ჰანა სომერი.
სემინარზე განხილული იქნება შემდეგი თემები:

როგორ მართოთ თქვენი შემოსავლები და ხარჯები;
ძირითადი საბანკო პროდუქტების პრეზენტაცია და კრიტიკული ანალიზი;
დისკუსია გრძელვადიანი და მოკლევადიანი ინვესტიციების შესაძლებლობებზე;
პრაქტიკული ქეისი;
Q&A.

სემინარზე სამუშაო ენაა ინგლისური.
მონაწილეობის მსურველებმა უნდა შეავსონ შემდეგი ონლაინ-აპლიკაცია.
დამატებითი ინფორმაციისთვის მიმართეთ ილიას სახელმწიფო უნივერსიტეტის სტუდენტურ თვითმმართველობას ელექტრონულ მისამართზე: tvitmartveloba@iliauni.edu.ge

დასაქმების ფორუმი
2014-10-29 07:06
30 ოქტობერს, 12:00-დან 15:00 საათამდე, E 307 აუდიტორიაში გაიმართება დასაქმების ფორუმი, რომელზეც დამსაქმებლის სტატუსით წარმოდგენილი იქნება საქართველოს ბაზარზე არსებული 10-მდე მსხვილი კომპანია:

საქართველოს ბანკი
პროკრედიტ ბანკი
ბაზისბანკი
ბანკი კონსტანტა
თი ბი სი ბანკი
ჯი პი აი ჰოლდინგი
იმედი L
ირაო
ქართული კრედიტი
კრედო

მიიღეთ მონაწილეობა დასაქმების ფორუმში. გამოიყენეთ დასაქმების რეალური შესაძლებლობა.
დრო: 30 ოქტომბერი, 12:00 – 15:00 საათი
ადგილმდებარეობა: E 307 აუდიტორია, ილიას სახელმწიფო უნივერსიტეტი

ლევან ბერძენიშვილის საჯარო ლექცია
2014-10-29 10:50
პროექტის “- ილიაუნის მწერალი” – ფარგლებში გრძელდება ფილოლოგ ლევან ბერძენიშვილის საჯარო ლექციების სერია, სახელწოდებით „როგორ ვისწავლოთ წერა სხვების შექმნილი დიდი პოემებისა და დრამების დახმარებით“.
ლექცია „ილიადა“- მეორე მიახლოება” ჩატარდება 3 ნოემბერს, 19:00 საათზე, წიგნის სახლში “ლიგამუსი”.
ლევან ბერძენიშვილი განიხილავს შემდეგ თემებს: როგორ განასხვავებს ერთმანეთისგან თავის პერსონაჟებს ჰომეროსი; პოეტური ფორმულები; ბედისწერა და არჩევანი „ილიადაში“; გავლენა დანარჩენ მსოფლიოზე.
ლექციის ჩატარების დრო: 3 ნოემბერი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

მოხსენება თემაზე: - „ოქროს საწმისის მითი, როგორც სექსუალური ენერგიის ტრანსფორმაციის რუკა“
2014-10-30 07:42
4 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – Sapere Aude – ფარგლებში, მოხსენებას გააკეთებს პოეტი და თეატრის არტისტი დავით ჩიხლაძე. მოხსენების თემაა „ოქროს საწმისის მითი, როგორც სექსუალური ენერგიის ტრანსფორმაციის რუკა“.
დასწრება თავისუფალია.

შეხვედრების სერია - გენდერული განსხვავებები და თანასწორობა
2014-10-30 10:32
ილიას სახელმწიფო უნივერსიტეტი იწყებს შეხვედრების სერიას თემაზე გენდერული განსხვავებები და თანასწორობა. შეხვედრები გაიმართება ყოველ პარასკევს, 19:00 საათზე, ილიაუნის წიგნის სახლში „ლიგამუსი“.
პროექტის ფარგლებში პირველი შეხვედრა გაიმართება 31 ოქტომბერს, 19:00 საათზე. შეხვედრაზე ვისაუბრებთ პროექტის იდეაზე, მის საჭიროებაზე და ერთად განვსაზღვრავთ მომდევნო შეხვედრების თემებსა და ფორმატს.
შეხვედრები გაიმართება დისკუსიის ფორმატში, რომელში ჩართვაც შეეძლება ნებისმიერ დამსწრე ადამიანს. შეხვედრებზე შესაძლებლობა გექნებათ, მოუსმინოთ საინტერესო მოხსენებებს და გაეცნოთ მსოფლიო პრაქტიკებს.
შეხვედრებზე დასასწრებად ვიწვევთ თემასთან დაკავშირებული პრობლემატიკით დაინტერესებულ ნებისმიერ პირს.
პირველი შეხვედრის დრო: 31 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.
ილიას სახელმწიფო უნივერსიტეტი მზადაა, ყოველ პარასკევს დაუთმოს ”ლიგამუსის” სივრცე ამ თემით დაინტერესებულ და მასზე მომუშავე ადამიანებს. თუ გსურთ, საჯარო მოხსენების გაკეთება ან აღნიშნულ პრობლემატიკაზე დისკუსიის მოწყობა, მოგვწერეთ info@iliauni.edu.ge.
დამატებითი ინფორმაციისთვის დაუკავშირდით თამთა კუხალეიშვილს – tamta.kukhaleishvili@iliauni.edu.ge

ბენდ AUDITORIUM A-ის კონცერტი
2014-10-30 11:27
5 ნოემბერს, ოთხშაბათს, 19:00 საათზე, ილიაუნის თეატრის დარბაზში გაიმართება ბენდ AUDITORIUM A-ის კონცერტი.
ბენდი ახლად შექმნილია და უკრავს საკუთარ კომპოზიციებს თანამედროვე ჯაზის სტილში. მისი ერთ-ერთი წევრი, დანიელ ადიკაშვილი (დრამი), ილიაუნის მუსიკის ცენტრის სტუდენტია. მასთან ერთად უკრავენ: ზურა სიმონიშვილი (გიტარა), ნიკა გაბაძე (გიტარა) და სანდრო კვაჭაძე (ბასი).
დასწრება თავისუფალია.

ბანკი რესპუბლიკა ილიაუნის ბიზნესის სკოლაში
2014-11-03 07:48
4 ნოემბერს, 12:00 საათზე, ილიას სახელმწიფო უნივერსიტეტის E 207 აუდიტორიაში, ბანკი რესპუბლიკა ილიაუნის ბიზნესის სკოლის სტუდენტებს გააცნობს 15 ანაზღაურებად ვაკანსიას. შედგება გასაუბრება სტუდენტებთან. გასაუბრებისას სტუდენტებმა თან უნდა იქონიონ თავიანთი რეზიუმეები.
შეხვედრის დრო: 4 ნოემბერი, 12:00 საათი
ადგილმდებარეობა: E 207 აუდიტორია

საინფორმაციო შეხვედრა - ერაზმუს მუნდუსის გაცვლითი პროგრამა
2014-11-03 07:59
მოგესალმებით და გაცნობებთ, რომ 2014 წლის 6 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში გაიმართება Erasmus Mundus-ის მეორე აქტივობის პროექტის MID, EUROEAST, HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
MID 2014 წლის 2 დეკემბერი
EUROEAST 2015 წლის 12 იანვარი
HUMERIA 2014 წლის 23 დეკემბერი
დამატებითი შეკითხვების შემთხვევაში მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
mid@iliauni.edu.ge
euroeast@iliauni.edu.ge
humeria@iliauni.edu.ge

მემორანდუმი ლიბერთი ბანკთან
2014-11-03 08:18
5 ნოემბერს, 14:00 საათზე, ილიას სახელმწიფო უნივერსიტეტის E 406 აუდიტორიაში, ლიბერთი ბანკის კვირეულის ფარგლებში ლიბერთი ბანკსა და ილიაუნის ბიზნესის სკოლას შორის გაფორმდება ურთიერთთანამშრომლობის მემორანდუმი.
მემორანდუმი ითვალისწინებს მაღალკვალიფიციური ექსპერტების მონაწილეობით ერთობლივი ლექცია-სემინარებისა და სამეცნიერო კონფერენციების ჩატარებას; ასევე – “ლიბერთი ბანკის” ცალკეულ პროექტებში ბიზნესის სკოლის სტუდენტების ჩართვას მათი სტაჟირებისა და კვალიფიკაციის ამაღლების მიზნით.
მემორანდუმის გაფორმების დრო: 5 ნოემბერი, 14:00 საათი
ადგილმდებარეობა: E 406 აუდიტორია, ილიას სახელმწიფო უნივერსიტეტი

ლექცია კომერციული ბანკების შესახებ
2014-11-03 08:19
6 ნოემბერს, 11:00 საათზე, ილიას სახელმწიფო უნივერსიტეტის E 407 აუდიტორიაში, ლიბერთი ბანკის კვირეულის ფარგლებში, მაია მელიქიძე და დავით მელიქიძე წაიკითხავენ საჯარო ლექციას თემაზე – „კომერციული ბანკები, მათი როლი ეკონომიკაში და საბანკო სექტორი საქართველოში”. ლექციაზე განხილული იქნება სამი უმსხვილესი ბანკი საქართველოში: ლიბერთი ბანკი, თი ბი სი ბანკი და საქართველოს ბანკი.
ლექციაზე დასწრება თავისუფალია.
ლექციის დრო: 6 ნოემბერი, 11:00 საათი
ადგილმდებარეობა: E 407 აუდიტორია, ილიას სახელმწიფო უნივერსიტეტი

სტუდენტების სტაჟირება ლიბერთი ბანკში
2014-11-03 08:20
6 ნოემბერს, 12:00 საათზე, ილიას სახელმწიფო უნივერსიტეტის E 207 აუდიტორიაში, ლიბერთი ბანკის კვირეულის ფარგლებში, შედგება ლიბერთი ბანკის წარმომადგენლების შეხვედრა სტუდენტებთან. შეხვედრის თემაა სტუდენტების სტაჟირება. ”ლიბერთი ბანკსა” და ილიაუნის ბიზნესის სკოლას შორის გაფორმებული ურთიერთთანამშრომლობის მემორანდუმის თანახმად, ბიზნესის სკოლის სტუდენტებს საშუალება ეძლევათ, სტაჟირება გაიარონ ლიბერთი ბანკში ბანკის მიერ წარმოდგენილი ვაკანსიების შესაბამისად. შეხვედრაზე სტუდენტებმა თან უნდა იქონიონ თავიანთი რეზიუმეები.
შეხვედრის დრო: 6 ნოემბერი, 12:00 საათი
ადგილმდებარეობა: E 207

ლიბერთი ბანკის ბიზნესინკუბატორი
2014-11-03 08:21
7 ნოემბერს, 13:00 საათზე, ილიას სახელმწიფო უნივერსიტეტის E 406 აუდიტორიაში, ლიბერთი ბანკის კვირეულისფარგლებში, შედგება ლიბერთი ბანკის ბიზნესინკუბატორის წარმომადგენლების საინფორმაციო სახის შეხვედრა ილიაუნის ბიზნესის სკოლის სტუდენტებთან. შეხვედრაზე სტუდენტებს გაეცნობიან ლიბერთი ბანკის საქმიანობას, მათ აქამდე განხორციელებულ პროექტებსა და სამომავლო გეგმებს.
შეხვედრაზე დასწრება თავისუფალია.
შეხვედრის დრო: 7 ნოემბერი, 13:00 საათი
ადგილმდებარეობა: E 406 აუდიტორია, ილიას სახელმწიფო უნივერსიტეტი

ორჰან ფამუქის ”შავი წიგნი” ლიტერატურულ კლუბში
2014-11-03 12:02
6 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გიწვევთ ილიაუნის ლიტერატურული კლუბის მორიგ შეხვედრაზე. მთარგმნელი, თამარ ალფენიძე, ნობელიანტი მწერლის, ორჰან ფამუქის, რომანის – ”შავი წიგნის” – შესახებ ისაუბრებს. ნობელის პრემია მწერალმა სწორედ ”შავი წიგნისთვის “ მიიღო.
ისლამის მიხედვით, შავი წიგნი ცოდვებისგან გაშავებული ადამიანის ცხოვრების სახეა, ცოდვების წიგნია. ორჰან ფამუქმა გამოიყენა ფიოდორ დოსტოევსკის წიგნიდან „ძმები კარამაზოვები“ ერთი თავი – ლეგენდა დიდ ინკვიზიტორზე – და მასზე ააგო „შავი წიგნის“ ესქატოლოგიური იდეა. ფიოდორ დოსტოევსკიმ თავისი ეპოქის სულიერად დაცემული ადამიანის სახე დაგვიხატა – „დამაპურე და მხოლოდ მერე მომთხოვე სათნოება“, ორჰან ფამუქმა კი „პოსტმოდერნისტული“ ადამიანის სული წარმოაჩინა – ის კლავს მესიას, მხსნელს.
ადამიანი, რომელმაც სული გაამატერიალურა, მესიისგან მხოლოდ საკუთარი სიცრუის გამართლებას ითხოვს.
ორჰან ფამუქს კაცობრიობის არსებობის ყველაზე მნიშვნელოვანი საკითხი აქვს წამოწეული „შავ წიგნში“. ეს არის ბრძოლა ადამიანში ღვთიურ საწყისსა და დაცემულს შორის, სადაც „ეშმაკი ებრძვის ღმერთს და ბრძოლის ველი ადამიანთა გულებია“.
დასწრება თავისუფალია.
გელით ყველას!

საჯარო ლექცია თემაზე - აგრესია
2014-11-04 07:31
წიგნის სახლში „ლიგამუსი“ გრძელდება შეხვედრების სერია თემაზე – „გენდერული განსხვავებები და თანასწორობა“. შეხვედრების სერიის ფარგლებში, „ფსიქოლოგსტუდენტთა საქველმოქმედო გაერთიანების“ ორგანიზებით, 7 ნოემბერს, 19:00 საათზე, ჩატარდება საჯარო ლექცია თემაზე – აგრესია.
მოწვეული სტუმარი იქნება ფსიქოლოგიის დოქტორი, ილიას სახელმწიფო უნივერსიტეტის პროფესორი რუსუდან მირცხულავა.
ყოველდღიურ ცხოვრებაში თითოეული ჩვენგანი ვაწყდებით დიდი რაოდენობით აგრესიას ოჯახში, სკოლაში, უმაღლეს სასწავლებელში, ქუჩაში და სამეგობრო წრეშიც კი. დღევანდელმა რეალობამ გვიჩვენა, საზოგადოებაში აგრესიის ამ დოზით მატებამ რა შედეგებამდე შეიძლება მიგვიყვანოს. ირღვევა ადამიანის უფლებები, მკვეთრად იმატა ქალებზე ძალადობამ, მკვლელობებმა. ამის მიზეზი შეიძლება იყოს სოციალური, პოლიტიკური, რელიგიური, მენტალური განსხვავებები; სხვადასხვა სოციუმს შორისჰარმონიული თანაცხოვრების შესაძლებლობის დეფიციტი.
სწორედ ამ საკითხებში უკეთ გარკვევისთვის, უპასუხო კითხვებზე პასუხის მოსაძებნად, აგრესიის წინააღმდეგ ბრძოლის მეთოდების შემუშავებისთვის და საზოგადოების როლის მნიშვნელობაზე სასაუბროდ გიწვევთ საჯარო ლექციაზე. ლექციის მეორე ნაწილში დამსწრე საზოგადოებას ექნება საშუალება, ჩაებას თემასთან დაკავშირებულ დისკუსიაში.
დრო: 7 ნოემბერი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი
დასწრება თავისუფალია.
